FCA61
Escrit en què l’interessat es constitueix com a part en el recurs de lesivitat. (article 50.3 LJCA)

A LA SALA CONTENCIOSA ADMINISTRATIVA 
O
AL JUTJAT CONTENCIÓS ADMINISTRATIU

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se al Jutjat), en nom d .................., representació que acredito mitjançant l’escriptura de poder adjunta que presento, comparec davant d’aquesta Sala / d’aquest Jutjat. 

MANIFESTO:
1.	Que el meu poderdant ha rebut el trasllat de la demanda interposada per ..................... en el recurs de lesivitat núm. ......, interposat per ............ contra l’acte .................. .
2.	Que l’acte declarat lesiu per a l’interès públic és favorable per al meu poderdant, que per això figura en l’expedient administratiu com a interessat.
3.	Que, mitjançant aquest escrit, en la representació que tinc acreditada, em constitueixo com a part en aquestes actuacions.

Per això, 

SOL·LICITO:
1.	Que admeteu aquest escrit i les seves còpies i els documents que hi annexo.
2.	Que em tingueu per part en aquest procediment.

ALTRESSÍ PRIMER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:
“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............